2018. gada Noteikumi Nr.

Rīgā (prot. Nr.   .§)

**Grozījumi Ministru kabineta 2009. gada 20. janvāra noteikumos Nr. 60 "Noteikumi par obligātajām prasībām ārstniecības iestādēm un to struktūrvienībām"**

Izdoti saskaņā ar Ārstniecības likuma 55.panta otro daļu

Izdarīt Ministru kabineta 2009. gada 20. janvāra noteikumos Nr. 60 "Noteikumi par obligātajām prasībām ārstniecības iestādēm un to struktūrvienībām" (Latvijas Vēstnesis, 2010, 41., 206. nr.; 2012, 85. nr.; 2013, 250. nr.; 2014, 138. nr.; 2015, 252., 192. nr.; 2016, 251. nr.) šādus grozījumus:

1. Papildināt noteikumus ar 6.1 nodaļu šādā redakcijā:

"**6.1 Prasības Nacionālo bruņoto spēku medicīniskajai apakšvienībai**

**6.1 1. Vispārīgās prasības**

177.1 Nacionālo bruņoto spēku medicīniskā apakšvienība (turpmāk – medicīniskā apakšvienība) ir ārstniecības iestāde, kas NBS regulāro spēku un Zemessardzes vienību aktīvā dienesta karavīriem un zemessargiem uzdevumu izpildes laikā, krīzes situācijās vai starptautisko operāciju rajonos diennakts režīmā sniedz medicīnisko atbalstu – primāro veselības aprūpi, neatliekamo medicīnisko palīdzību (turpmāk – *Role* *1* līmeņa medicīniskās palīdzības punkts), kā arī dzīvību glābjošo ķirurģisko ārstēšanu (turpmāk – *Role* *2* līmeņa medicīniskās palīdzības punkts).

177.2 Medicīniskā apakšvienība funkciju veikšanai veido struktūrvienības - mobilos kabinetus atbilstoši šo noteikumu 3.12.apakšnodaļai un medicīniskās palīdzības punktus.

177.3  Medicīniskā apakšvienība sastāv no:

177.31. medicīniskās apakšvienības vadības, kas nodrošina 177.2 punktā minēto struktūrvienību veidošanu atbilstoši apakšvienības uzdevumiem;

177.32. mobilajiem kabinetiem un medicīniskās palīdzības punktiem, kas pilda 177.1 punktā minētās funkcijas.

177.4 Medicīnas apakšvienības rīcībā ir:

177.41. medicīniskā, administratīvā, saimnieciskā un tehniskā dienesta telpas;

177.42. medicīniskās palīdzības punktu, mobilo kabinetu personāls;

177.43. medicīniskās evakuācijas transportlīdzekļi, teltis, nojumes, konteineri;

177.44. ārstniecības līdzekļi;

177.45. ārstniecības līdzekļu rezerve atbilstoši izvērtētajiem ārkārtējo medicīnisko situāciju riskiem, ko nosaka Nacionālo bruņoto spēku štatu un materiāltehnisko līdzekļu nodrošinājuma tabulās;

177.46. sakaru līdzekļi.

177.5 Personāla un medicīnisko resursu nomaiņas kārtību medicīniskās apakšvienības struktūrvienībās nosaka medicīniskās apakšvienības komandieris.

**6.12. Prasības medicīniskās palīdzības punktam**

177.6 *Role* *1* līmeņa medicīniskās palīdzības punkta rīcībā ir nojume, telts, konteiners vai medicīniskās evakuācijas transportlīdzeklis (vai to sistēma), ārstniecības līdzekļi un sakaru līdzekļi.

177.7 *Role* *1* līmeņa medicīniskās palīdzības punkta pamatsastāvā ir ārstniecības personas – atbilstošās specialitātes ārsts, vecākā veselības māsa, vismaz divas medicīnas māsas un divi ārsta palīgi.

177.8 *Role 2* līmeņa medicīniskās palīdzības punkta rīcībā ir nojume, telts, konteiners vai medicīniskās evakuācijas transportlīdzeklis, ārstniecības līdzekļi un sakaru līdzekļi.

177.9 *Role* *2* līmeņa medicīniskās palīdzības punkta pamatsastāvā ir dzīvību glābjošās ķirurģijas medicīnas grupa ‑ atbilstošas specialitātes trīs ārsti un divas medicīnas māsas.

177.10 Medicīniskās apakšvienības komandieris medicīniskās palīdzības sniegšanai var veidot dažādu medicīnas profilu medicīniskās palīdzības punktus. Šādā gadījumā medicīniskās palīdzības punkta vadītājs ir attiecīgajā specialitātē sertificēts ārsts un tā rīcībā ir nojume, telts, konteiners vai medicīniskās evakuācijastransportlīdzeklis, ārstniecības līdzekļi un sakaru līdzekļi.

**6.13. Medicīniskās palīdzības punkta aprīkojumu un medicīnisko ierīču minimums**

177.11 *Role* 1 līmeņa medicīniskās palīdzības punktā ir:

177.111. *Role* 1 telts, nojume vai transportlīdzeklis;

177.112. defibrilators ar monitoru;

177.113. pacienta vitālo funkciju monitors;

177.114. pulsa oksimetrs;

177.115. fonendoskops;

177.116. ierīce netiešai arteriālā asinsspiediena mērīšanai;

177.117. ierīces medikamentu un šķīdumu parenterālai ievadīšanai;

177.118. ierīces ārējās asiņošanas apturēšanai un brūču pārsiešanai;

177.119. ierīce plaušu mākslīgai ventilācijai manuālā režīmā;

177.1110. ierīces elpošanas ceļu caurlaidības nodrošināšanai;

177.1111. ierīces apgaismošanai (atbilstoši sniegto pakalpojumu jomai);

177.1112. ierīces imobilizācijai, pacientu pārvietošanai un izguldīšanai;

177.1113. ierīces, kas nodrošina higiēniskā un pretepidēmiskā režīma pamatprasības, tai skaitā ierīces darbinieku individuālajai aizsardzībai;

177.1114. portatīvais vakuumsūknis;

177.1115. asins ekspresdiagnostikas analizators;

177.1116. termosoma;

177.1117. skābekļa ierīce;

177.1118. medicīnisko manipulāciju galds;

177.1119. saliekamā gulta;

177.1120. saliekamais galds;

177.1121. metāla ķeblis;

177.1122. nestuvju statīvi uz riteņiem;

177.1123. medicīnisko materiāltehnisko līdzekļu uzglabāšanas kastes.

177.12 *Role* 2 līmeņa medicīniskās palīdzības punktā ir:

177.121. *Role* 2 telts, nojume, konteiners vai transportlīdzeklis;

177.122. operāciju (manipulāciju) galds;

177.123. apgaismošanas ierīce;

177.124. anestēzijas ierīce ar vitālo funkciju monitoru;

177.125. plaušu mākslīgas ventilācijas iekārta;

177.126. vakuuma sūknis;

177.127. ķirurģisko instrumentu komplekts;

177.128. instrumentu galdiņš;

177.129. fonendoskops;

177.1210.ierīce netiešai arteriālā asinsspiediena mērīšanai;

177.1211. ierīces medikamentu un šķīdumu parenterālai ievadīšanai;

177.1212. ierīces ārējās asiņošanas apturēšanai un brūču pārsiešanai;

177.1213. ierīce plaušu mākslīgai ventilācijai manuālā režīmā;

177.1214. ierīces elpošanas ceļu caurlaidības nodrošināšanai;

177.1215. ierīces apgaismošanai (atbilstoši sniegto pakalpojumu jomai);

177.1216. ierīces imobilizācijai, pacientu pārvietošanai un izguldīšanai;

177.1217. ierīces, kas nodrošina higiēniskā un pretepidēmiskā režīma pamatprasības, tai skaitā ierīces darbinieku individuālajai aizsardzībai;

177.1218. portatīva rentgendiagnostikas iekārta ar datoru;

177.1219. rentgena priekšauts;

177.1220. ekspresdiagnostikas multiparametru analizators;

177.1221. defibrilators ar monitoru;

177.1222. pacienta vitālo funkciju monitors;

177.1223. pulsa oksimetrs;

177.1224. skābekļa ierīce;

177.1225. mobilā sterilizācijas iekārta;

177.1226. medicīnisko manipulāciju galds;

177.1227. saliekamās gultas;

177.1228. saliekamais galds;

177.1229. metāla ķeblis;

177.1230. medicīnisko materiāltehnisko līdzekļu uzglabāšanas kastes.

177.13 Medicīniskās evakuācijas transportlīdzeklī ir:

177.131. nestuves;

177.132. kausveida nestuves;

177.133. garais mugurkaula imobilizācijas dēlis;

177.134. īsa mugurkaula fiksācijas ierīce;

177.135. sega;

177.136. spiedošais pārsējs asiņošanas apturēšanai;

177.137. taktiskais žņaugs arteriālās asiņošanas apturēšanai;

177.138. trīsstūrveida lakatiņš;

177.139. pārnēsājama atsūkšanas ierīce (sūknis);

177.1310. orofaringeālo un nazofaringeālo elpvadu komlplekts;

177.1311. elpināšanas maiss ar masku;

177.1312. pārnēsājamais skābekļa balons;

177.1313. skābekļa sejas masku komplekts;

177.1314. vaļēju krūškurvja ievainojumu slēdzoši plāksteri;

177.1315. elektrolīta šķīdums infūzijām;

177.1316. intravenozā sistēma;

177.1317. perifēro vēnu katetrs;

177.1318. venozais žņaugs;

177.1319. atkritumu tvertne medicīniskajiem atkritumiem (adatām, katetriem);

177.1320. soma infūziju sildīšanai;

177.1321. universālā cieta imobilizācijas apkakle;

177.1322. universālā šina;

177.1323. šinu soma;

177.1324. universāls pretapdegumu pārsējs;

177.1325. aukstuma pakete;

177.1326. komplekts amputētas ķermeņa daļas ievietošanai;

177.1327. līķa pārklājs;

177.1328. tonometrs;

177.1329. fonendoskops;

177.1330. pildspalvas tipa kabatas lukturītis;

177.1331. nesterili cimdi vienreizējai lietošanai;

177.1332. vienreizējas lietošanas maska;

177.1333. drošības jostu un apģērba pārgriezējs (šķēres);

177.1334. nierveida šālīte;

177.1335. cietušo šķirošanas karte;

177.1336. roku dezinfekcijas līdzeklis;

177.1337. virsmu dezinfekcijas līdzeklis;

177.1338. medicīnas soma."

Ministru prezidents M.Kučinskis

Aizsardzības ministrs R.Bergmanis